Ehdotus

EUROOPAN PARLAMENTIN JA NEUVOSTON ASETUS

sisällönhallintaa koskevista sopimusperusteisista oikeuksista

EUROOPAN PARLAMENTTI JA EUROOPAN UNIONIN NEUVOSTO

ottavat huomioon Euroopan unionin toiminnasta tehdyn sopimuksen ja erityisesti sen 114 artiklan,

ottavat huomioon Euroopan komission ehdotuksen,

sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,

ottavat huomioon Euroopan talous- ja sosiaalikomitean lausunnon,

noudattavat tavallista lainsäätämisjärjestystä,

sekä katsovat seuraavaa:

Ehdot, joita digitaalisten palvelujen tarjoajat soveltavat suhteissaan käyttäjiin, eivät useinkaan ole neuvoteltavissa, ja nämä palveluntarjoajat voivat muuttaa niitä yksipuolisesti. Tarvitaan lainsäädäntötason toimia tällaisia ehtoja koskevien vähimmäisvaatimusten käyttöön ottamiseksi, erityisesti kun on kyse sisällönhallintaa koskevista menettelyvaatimuksista.

Yksityisoikeudelliset järjestelmät, jotka sääntelevät sisällön isännöintialustojen käytäntöjä sisällön moderoinnin suhteen, perustuvat tiettyihin unionin tason alakohtaisiin säännöksiin sekä jäsenvaltioiden kansallisella tasolla hyväksymiin lakeihin, ja näissä siviilioikeudellisissa järjestelmissä sisällön isännöintialustoille asetettavissa velvoitteissa ja niiden täytäntöönpanomekanismeissa on huomattavia eroja.

Sisällön isännöintialustojen suorittamaa sisällön moderointia sääntelevien siviilioikeudellisten järjestelmien hajanaisuus luo oikeudellista epävarmuutta, joka saattaa johtaa siihen, että tällaiset alustat omaksuvat tiukempia käytäntöjä kuin on tarpeen palvelunsa käytöstä aiheutuvien riskien minimoimiseksi, ja johtaa myös digitaalisten sisämarkkinoiden hajanaisuuteen, mikä jarruttaa kasvua ja innovointia ja eurooppalaisten yritysten kehitystä digitaalisilla sisämarkkinoilla.

Kun otetaan huomioon digitaalisten sisämarkkinoiden hajanaisuuden ja siitä yrityksille ja kuluttajille aiheutuvan oikeudellisen epävarmuuden haitalliset vaikutukset, sisällön isännöinnin kansainvälinen luonne, moderointia edellyttävän sisällön valtava määrä ja muutamien unionin ulkopuolella sijaitsevien sisällön isännöintialustojen huomattava markkinavoima, sisällön isännöintiin liittyviä erilaisia kysymyksiä on säänneltävä tavalla, johon sisältyy täydellinen yhdenmukaistaminen, ja näin ollen asetuksella.

Käyttäjään kohdennettu sisällön amplifiointi kyseisessä sisällössä esitettyjen näkemysten tai kantojen perusteella on yksi haitallisimmista käytännöistä digitaaliyhteiskunnassa, erityisesti silloin, kun tällaisen sisällön näkyvyyden lisääminen perustuu käyttäjien aiempaan vuorovaikutukseen muun amplifioidun sisällön kanssa ja sen tarkoituksena on optimoida käyttäjäprofiilit kohdennettua mainontaa varten.

Jotta voidaan varmistaa muun muassa, että käyttäjät voivat puolustaa oikeuksiaan, olisi huolehdittava asianmukaisesta avoimuudesta ja annettava heille asianmukaisessa määrin vaikutusvaltaa heidän nähtävilleen asetetun sisällön kuratointiin, mukaan lukien mahdollisuus olla suostumatta muuhun kuin kronologisessa järjestyksessä tapahtuvaan sisällön kuratointiin. Käyttäjiin ei pitäisi etenkään soveltaa kuratointia ilman vapaaehtoisesti annettua, nimenomaista, tietoista ja yksiselitteistä ennakkosuostumusta. Suostumusta ei kohdennetussa mainonnassa saisi pitää vapaaehtoisesti annettuna ja pätevänä, jos palveluun pääsemisen ehtona on tietojen käsittely.

Tähän asetukseen olisi myös sisällytettävä säännöksiä, joilla kielletään syrjivät sisällön moderointikäytännöt sekä hyväksikäyttö tai eristäminen sisällön moderoinnissa, erityisesti, kun on kyse käyttäjän luoman sisällön poistamisesta ulkonäön, etnisen alkuperän, sukupuolen, seksuaalisen suuntautumisen, uskonnon tai vakaumuksen, vammaisuuden, iän, raskauden tai lasten kasvatuksen, kielen tai yhteiskuntaluokan perusteella.

Sen jälkeen, kun ilmoitus on tehty, sisällön isännöintialustan olisi ilmoitettava sisällön lataajalle siitä ja erityisesti ilmoituksen ja toteutettavien toimien syystä, ja tälle olisi annettava tietoa menettelystä, myös muutoksenhausta ja asian saattamisesta riippumattomien riitojenratkaisuelinten käsiteltäväksi, sekä muutoksenhakukeinoista, jotka ovat käytettävissä, jos ilmoitus on väärä. Näitä tietoja ei kuitenkaan olisi annettava, jos sisällön isännöintialustalle on viranomaisten puolelta ilmoitettu meneillään olevista lainvalvontaan liittyvistä tutkimuksista. Tällöin olisi oltava asianomaisten viranomaisten tehtävänä ilmoittaa tehdystä ilmoituksesta sisällön lataajalle sovellettavien sääntöjen mukaisesti.

Koska sisällön isännöinti on luonteeltaan välitöntä ja sisältöä ladataan alustalle usein hetkelliseen tarkoitukseen, on tarpeen säätää riippumattomista riitojenratkaisuelimistä tuomioistuinten ulkopuolisten nopeiden ja tehokkaiden oikeussuojakeinojen tarjoamiseksi. Tällaisilla elimillä olisi oltava toimivalta ratkaista käyttäjien alustalle lataaman sisällön laillisuutta ja ehtojen asianmukaista soveltamista koskevia riitoja. Tämä prosessi ei kuitenkaan saisi estää käyttäjää saamasta oikeussuojaa ja käyttämästä muita oikeudellisia muutoksenhakukeinoja.

Riippumattomien riitojenratkaisuelinten perustaminen voisi helpottaa tuomioistuimiin kohdistuvaa rasitetta tarjoamalla nopean keinon ratkaista sisällönhallintaa koskevista päätöksistä syntyneitä riitoja, sanotun kuitenkaan rajoittamatta oikeutta hakea muutosta tuomioistuimessa. Koska sisällön isännöintialustat, joilla on huomattava markkinavoima, voivat erityisesti hyötyä riippumattomien riitojenratkaisuelinten perustamisesta, on asianmukaista, että ne osallistuvat tällaisten elinten rahoitukseen. Eurooppalaisen tahon olisi hallinnoitava rahastoa riippumattomasti tarkoituksenaan avustaa jäsenvaltioita riippumattomien riitojenratkaisuelinten toimintakustannusten rahoittamisessa. Jäsenvaltioiden olisi varmistettava, että tällaisille elimille annetaan riittävät resurssit niiden pätevyyden ja riippumattomuuden varmistamiseksi.

Käyttäjillä olisi oltava oikeus kääntyä vaihtoehtoisena riitojenratkaisumekanismina toimivan oikeudenmukaisen ja riippumattoman riitojenratkaisuelimen puoleen riitauttaakseen päätöksen, jonka sisällön isännöintialusta on tehnyt käyttäjien alustalle lataamaa sisältöä koskevan ilmoituksen jälkeen. Ilmoituksen tekijöillä olisi oltava tämä oikeus, jos heillä olisi asiavaltuus siviilioikeudellisessa menettelyssä kyseisen sisällön osalta.

Toimivaltaisen riippumattoman riitojenratkaisuelimen olisi sijaittava sen jäsenvaltion lainkäyttöalueella, jossa riidan kohteena oleva sisältö on ladattu alustalle. Luonnollisten henkilöiden olisi aina voitava tehdä valituksia asuinjäsenvaltionsa riippumattomalle riitojenratkaisuelimelle.

Väärinkäytösten paljastaminen auttaa ehkäisemään lainrikkomuksia ja havaitsemaan yleiseen etuun kohdistuvia uhkia tai haittoja, jotka muuten jäisivät huomaamatta. Väärinkäytösten paljastajien suojelu on tärkeää sananvapauden, tiedotusvälineiden vapauden ja yleisön tiedonsaantioikeuden suojelun kannalta. Asiaa koskeviin tämän asetuksen rikkomisiin olisi näin ollen sovellettava Euroopan parlamentin ja neuvoston direktiiviä (EU) 2019/1937 (1) . Kyseistä direktiiviä olisi siksi muutettava.

Jäsenvaltiot eivät voi riittävällä tavalla saavuttaa tämän asetuksen tavoitetta eli vahvistaa sisällönhallintaa unionissa koskevien sopimusperusteisten oikeuksien sääntelykehystä, vaan se voidaan sen laajuuden ja vaikutusten vuoksi saavuttaa paremmin unionin tasolla. Sen vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen tämän tavoitteen saavuttamiseksi.

Sisällön amplifiointiin liittyvien riskien arvioinnin varmistamiseksi olisi perustettava sisällön isännöintialustojen, joilla on huomattava markkinavoima, ja eurooppalaisen tahon sekä asiaankuuluvien kansallisten viranomaisten välillä kaksi kertaa vuodessa käytävä vuoropuhelu laillista sisältöä koskevien sisällönhallintapolitiikkojen vaikutuksesta perusoikeuksiin.

OVAT HYVÄKSYNEET TÄMÄN ASETUKSEN:

Tämän asetuksen tarkoituksena on edistää sisämarkkinoiden moitteetonta toimintaa vahvistamalla säännöt, joilla varmistetaan, että sisällönhallintaa varten on olemassa oikeudenmukaiset sopimusperusteiset oikeudet, ja säätää riippumattomista riitojenratkaisumekanismeista sisällönhallintaa koskevia riitoja varten.

joiden käyttäjien määrä on alle [100 000] (2) .

1. Tätä asetusta sovelletaan sisällön isännöintialustoihin, jotka isännöivät ja hallinnoivat sisältöä, joka on julkisesti saatavilla verkkosivustoilla tai sovellusten kautta unionissa, riippumatta sisällön isännöintialustan sijoittautumis- tai rekisteröintipaikasta tai sen pääasiallisesta toimipaikasta.

”ilmoituksella” muodollista ilmoitusta, jonka mukaan sisältö on oikeudellisten ja sääntelyvaatimusten, yhteisöohjeiden sekä ehtojen vastaista.

”käyttäjällä” luonnollista tai oikeushenkilöä, joka käyttää sisällön isännöintialustan tarjoamia palveluja tai on vuorovaikutuksessa tällaisella alustalla isännöidyn sisällön kanssa;

”sisällön moderoinnilla” käytäntöä, jossa seurataan käyttäjien tuottamaa, julkaisemaa tai jakamaa sisältöä ja sovelletaan siihen ennalta määriteltyjä sääntöjä ja ohjeita sen varmistamiseksi, että sisältö on oikeudellisten ja sääntelyvaatimusten, yhteisöohjeiden sekä ehtojen mukaista, sekä alustan mahdollisesti tämän seurauksena toteuttamia toimenpiteitä, kuten sisällön poistamista tai käyttäjän tilin poistamista pysyvästi tai väliaikaisesti joko automaattisesti tai niin, että sen tekee ihminen;

sillä on pääsy suureen määrään korkealaatuisia henkilötietoja, jotka joko käyttäjät ovat antaneet tai jotka on päätelty käyttäjien verkkokäyttäytymisen seurannan perusteella, ja nämä tiedot ovat välttämättömiä samankaltaisen palvelun tarjoamiseksi ja parantamiseksi sekä mahdollisten kilpailijoiden vaikeasti saavutettavissa tai toistettavissa;

sillä on portinvartijan rooli kokonaisen sisältö- tai tietokategorian osalta;

se on integroitunut liiketoiminta- tai verkkoympäristöön, joka on sen konsernin tai emoyrityksen hallinnassa, mikä mahdollistaa markkinavoiman hyödyntämisen markkinoilta viereisille markkinoille;

c)

se on markkinoilla huomattavan kokoinen joko aktiivisten käyttäjien määrän tai alustan vuotuisen kokonaisliikevaihdon perusteella mitattuna;

sillä on valmius kehittää käyttäjäpohjaansa tai säilyttää se siksi, että sen verkostolla on lukkiutumisvaikutuksia merkittävään osaan sen käyttäjistä, tai siksi, että se sijoittuu toimitusketjun loppupään markkinoille, mikä mahdollistaa taloudellisen riippuvuuden luomisen;

”sisällön isännöintialustalla, jolla on huomattava markkinavoima” sisällön isännöintialustaa, jolla on vähintään kaksi seuraavista ominaisuuksista:

”sisällön isännöintialustalla” Euroopan parlamentin ja neuvoston direktiivin (EU) 2015/1535 (3) 1 artiklan 1 kohdan b alakohdassa tarkoitettua tietoyhteiskunnan palvelua, jonka pääasiallisena tarkoituksena tai yhtenä pääasiallisista tarkoituksista on antaa kirjautuneille tai kirjautumattomille käyttäjille mahdollisuus ladata sisältöä nähtäville julkisesti saatavilla olevalle verkkosivustolle tai julkisesti saatavilla olevaan sovellukseen;

4. Sisällön isännöintialustojen on annettava käyttäjille riittävästi vaikutusvaltaa heidän nähtävilleen asetetun sisällön kuratointiin, mukaan lukien mahdollisuus jättäytyä kokonaan sisällön kuratoinnin ulkopuolelle. Käyttäjiin ei saa etenkään soveltaa sisällön kuratointia ilman heidän vapaaehtoisesti antamaansa nimenomaista, tietoista ja yksiselitteistä ennakkosuostumusta.

3. Sisällön isännöintialustojen on annettava käyttäjille riittävästi tietoa käyttämistään sisällön kuratointiprofiileista ja yksittäisistä perusteista, joiden mukaisesti sisällön isännöintialustat kuratoivat sisältöä heille, mukaan lukien tieto siitä, käytetäänkö algoritmeja ja mitkä ovat niiden tavoitteet.

1. Sisällönhallinta on toteutettava oikeudenmukaisesti, laillisesti ja avoimesti. Sisällönhallintakäytäntöjen on oltava asianmukaisia, oikeassa suhteessa sisällön tyyppiin ja laajuuteen sekä olennaisia ja rajoituttava siihen, mikä on välttämätöntä suhteessa niihin tarkoituksiin, joita varten sisältöä hallitaan. Sisällön isännöintialustojen on oltava vastuuvelvollisia sen varmistamisesta, että niiden sisällönhallintakäytännöt ovat oikeudenmukaisia, avoimia ja oikeasuhteisia.

Eurooppalaisen tahon ja asiaankuuluvien kansallisten viranomaisten kanssa käytävän jäsennellyn riskivuoropuhelun osana sisällön isännöintialustojen, joilla on huomattava markkinavoima, on esitettävä eurooppalaiselle taholle kaksi kertaa vuodessa raportti niiden sisällönhallintapolitiikkojen vaikutuksesta perusoikeuksiin ja niiden sisällönhallintapolitiikkojen riskinhallinnasta ja siitä, miten ne lieventävät näitä riskejä.

2. Unionin ulkopuolelle sijoittautuneiden kaupallisten digitaalisten palvelujen tarjoajien on nimettävä laillinen edustaja käyttäjien etujen varmistamiseksi unionissa ja asetettava tämän edustajan yhteystiedot näkyville ja saataville verkkosivustoillaan.

1. Digitaalisten palvelujen tarjoajien on toteutettava tarvittavat toimenpiteet, jotka mahdollistavat minkä tahansa sellaisen eturyhmän rahoituksen julkistamisen, johon palveluntarjoajien digitaalisten palvelujen käyttäjät yhdistetään, sekä näiden eturyhmien ja käyttäjien välisen suhteen luonnetta koskevien tietojen julkistamisen. Tällaisen julkistamisen on mahdollistettava oikeudellisessa vastuussa olevan henkilön tunnistaminen.

2. Jäsenvaltioiden on säädettävä seuraamuksista, jos elinkeino- tai ammattitoimintaansa liittyvässä tarkoituksessa toimiva henkilö tekee järjestelmällisesti ja toistuvasti vääriä ilmoituksia. Tällaisten seuraamusten on oltava tehokkaita, oikeasuhteisia ja varoittavia.

1. Kenellä tahansa luonnollisella tai oikeushenkilöllä taikka julkisella elimellä, jolle tarjotaan sisältöä verkkosivuston, sovelluksen tai muunlaisen ohjelmiston kautta, on oikeus tehdä tämän asetuksen mukainen ilmoitus.

määräaika, johon mennessä sisällön isännöintialustan on ilmoitettava molemmille osapuolille päätöksen lopputuloksesta, mukaan lukien toteutetun toimen perustelut.

määräaika, johon mennessä sisällön isännöintialustan on käsiteltävä ilmoitus ja tehtävä päätös;

c)

enimmäisaika, jonka kuluessa kyseisen sisällön lataajalle on annettava tieto ilmoitusmenettelystä;

Sisällön isännöintialustojen on sisällytettävä ehtoihinsa selkeitä, saatavilla olevia, ymmärrettäviä ja yksiselitteisiä tietoja ilmoitusmenettelyistä ja erityisesti seuraavat tiedot:

2. Jos kyseessä on 1 kohdan e alakohdassa tarkoitettu loukkaus, ilmoituksen tekijän on oltava henkilö, jota henkilöoikeuksien loukkaus koskee, tai niiden teollis- ja tekijänoikeuksien haltija, joita on loukattu, tai tämän henkilön lukuun toimiva henkilö.

ilmoituksen tekijän henkilöllisyys siinä tapauksessa, että on kyse henkilöoikeuksien tai teollis- ja tekijänoikeuksien loukkauksesta.

ilmoituksen tekijän vakuutus siitä, että ilmoitus on tehty vilpittömässä mielessä; ja

c)

linkki kyseiseen sisältöön ja tarvittaessa, esimerkiksi kun on kyse videosisällöstä, aikaleima;

1. Sisältöä koskevaan ilmoitukseen on sisällytettävä vähintään seuraavat tiedot:

3. Sisällön lataajalla on oltava oikeus esittää sisällön isännöintialustalle vastine vastustusilmoituksen muodossa. Sisällön isännöintialustan on otettava lataajan vastine huomioon tehdessään päätöstä toteutettavasta toimesta.

2. Edellä 1 kohdassa edellytettyjä tietoja ei anneta, jos sisällön isännöintialustalle on viranomaisten puolelta ilmoitettu meneillään olevista lainvalvontaan liittyvistä tutkimuksista.

c)

1. Sen jälkeen, kun ilmoitus on tehty, ja ennen kuin sisällöstä on tehty mitään päätöstä, kyseisen sisällön lataajan on saatava seuraavat tiedot:

2. Kun sisällöstä on tehty ilmoitus, sisällön isännöintialustojen on tehtävä viipymättä päätös ilmoituksen kohteena olleen sisällön poistamisesta tai siihen pääsyn estämisestä, jos sisältö ei ole oikeudellisten vaatimusten mukaista. Se, että sisällön isännöintialusta on katsonut, että tietty sisältö ei ole vaatimusten mukaista, ei missään tapauksessa automaattisesti johda toisen käyttäjän sisällön poistamiseen tai siihen pääsyn estämiseen, sanotun kuitenkaan rajoittamatta 14 artiklan 2 kohdan soveltamista.

1. Sisällön isännöintialustojen on varmistettava, että ilmoituksia koskevien päätösten tekemisestä vastaa pätevä henkilöstö ja että ne tehdään ilman aiheetonta viivytystä tarvittavien tutkimusten jälkeen.

c)

Kun sisällön isännöintialusta on tehnyt päätöksen, sen on ilmoitettava kaikille ilmoitusmenettelyn osapuolille päätöksen lopputuloksesta ja annettava seuraavat tiedot selkeällä ja yksinkertaisella tavalla:

3. Kaikissa tapauksissa ihmisen on tehtävä uudelleentarkastelun lopullinen päätös.

2. Sisällön isännöintialustojen, joilla on huomattava markkinavoima, on tarjottava 1 kohdassa tarkoitettu uudelleentarkastelumekanismi.

2. Sisällön isännöintialustojen on toimittava nopeasti sellaiseen sisältöön pääsyn estämiseksi tai sellaisen sisällön poistamiseksi, joka on selvästi laitonta.

1. Ilmoituksen kohteena oleva sisältö on pidettävä näkyvillä niin kauan kuin sen laillisuutta vielä arvioidaan, sanotun kuitenkaan rajoittamatta verkkosisältöä koskevien oikeudellisten tai hallinnollisten määräysten soveltamista.

4. Sisällön isännöintialustojen, joilla on huomattava markkinavoima, on osallistuttava riippumattomien riitojenratkaisuelinten toimintakustannusten rahoittamiseen eurooppalaisen tahon hallinnoiman erityisen rahaston kautta jäsenvaltioiden avustamiseksi kyseisten elinten rahoittamisessa. Jäsenvaltioiden on varmistettava, että riippumattomille riitojenratkaisuelimille annetaan riittävät resurssit niiden pätevyyden ja riippumattomuuden varmistamiseksi.

2. Riippumattomien riitojenratkaisuelinten on koostuttava riippumattomista oikeudellisista asiantuntijoista, joiden tehtävänä on ratkaista sisällön isännöintialustojen ja käyttäjien välisiä riitoja siitä, onko kyseinen sisältö oikeudellisten ja sääntelyvaatimusten, yhteisöohjeiden sekä ehtojen mukaista.

1. Jäsenvaltioiden on perustettava riippumattomia riitojenratkaisuelimiä tuomioistuinten ulkopuolisten nopeiden ja tehokkaiden oikeussuojakeinojen tarjoamiseksi, kun sisällön moderointia koskeviin päätöksiin haetaan muutosta.

16 artikla

Riippumatonta riitojenratkaisua koskevat menettelysäännöt

1. Sisällön lataajalla sekä kolmannella osapuolella, kuten asiamiehellä, jolla on oikeutettu etu toimia, on oikeus saattaa sisällön moderointia koskeva asia toimivaltaisen riippumattoman riitojenratkaisuelimen käsiteltäväksi, jos sisällön isännöintialusta on päättänyt poistaa sisältöä tai estää pääsyn siihen taikka toimia muutoin tavalla, joka on vastoin sisällön lataajan parhaana pitämää ja tämän sellaiseksi ilmoittamaa toimintaa tai loukkaa perusoikeuksia.

2. Jos sisällön isännöintialusta on päättänyt olla poistamatta ilmoituksen kohteena olevaa sisältöä, ilmoituksen tekijällä on oikeus saattaa asia toimivaltaisen riippumattoman riitojenratkaisuelimen käsiteltäväksi edellyttäen, että ilmoituksen tekijällä olisi asiavaltuus kyseistä sisältöä koskevassa siviilioikeudellisessa menettelyssä.

3. Toimivaltaisen riippumattoman riitojenratkaisuelimen on sijaittava sen jäsenvaltion lainkäyttöalueella, jossa riidan kohteena oleva sisältö on ladattu alustalle. Luonnollisten henkilöiden on aina voitava tehdä valituksia asuinjäsenvaltionsa riippumattomalle riitojenratkaisuelimelle.

4. Jos ilmoituksen tekijällä on oikeus saattaa sisällön moderointia koskeva asia riippumattoman riitojenratkaisuelimen käsiteltäväksi 2 kohdan mukaisesti, ilmoituksen tekijä voi saattaa asian siinä jäsenvaltiossa sijaitsevan riippumattoman riitojenratkaisuelimen käsiteltäväksi, jossa ilmoittajan vakinainen asuinpaikka on tai jossa lataajan vakinainen asuinpaikka on, jos viimeksi mainittu käyttää palvelua muuhun kuin kaupalliseen tarkoitukseen.

5. Jos samaan kysymykseen liittyvä sisällön moderointia koskeva asia on pyydetty siirtämään toisen riippumattoman riitojenratkaisuelimen käsiteltäväksi, riippumaton riitojenratkaisuelin voi keskeyttää menettelyn siltä osin kuin on kyse siirtämisestä. Jos riippumaton riitojenratkaisuelin on antanut suosituksia sisällön moderointia koskevasta kysymyksestä, riippumaton riitojenratkaisuelin voi kieltäytyä käsittelemästä siirrettyä asiaa.